Kikōne
Kikōne, īstajā vārdā Edgars Mednis, (dzimis Rīgā 1984. gada 4. augustā, miris 2006. gada 1. martā) bija latviešu dzejnieks un dramaturgs. Rakstījis arī latgaliešu un krievu valodās. Viņa darbi bija lasāmi žurnālā Luna, laikrakstos "Kultūras Forums” un "Latvietis Latvijā”, kā arī antoloģijā "Latviešu / krievu dzeja”. Divas no Kikōne lugām godalgotas Nacionālajā lugu konkursā. Beidzis Rīgas Valsts 1. ģimnāziju. Studēja Latvijas Jūras akadēmijā. Pēc viņa nāves izdevniecībā "Orbīta" iznāk Svena Kuzmina un Aleksandra Zapoļa sastādītā dzejas darbu izlase "Jūs kavējaties" (2019).